Gálgaskegg

Gálgaskegg (fræðiheiti: Bryoria implexa) er tegund fléttna af litskófarætt. Gálgaskegg er flokkað sem tegund í bráðri útrýmingarhættu á válista íslenskra plantna 1996.

Útlit
Gálgaskegg er dökkbrúnt, stundum með ólífublæ, matt eða eilítið gljáandi og gert úr löngum þráðum og líkist nokkuð jötunskeggi. Þalið er hangandi, hárkennt, 5-10 cm langt og sívalt. Stofngreinarnar eru 0,2-0,3 mm í þvermál en fínni greinar 0,1 mm í þvermál.

Gálgaskegg hefur ekki sést með askhirslum á Íslandi.

Útbreiðsla og búsvæði
Gálgaskegg vex á hraundröngum og finnst bæði í Norður-Ameríku og í Evrópu.Velmala, S., Myllys, L., Goward, T., Holien, H., & Halonen, P. (2014). Taxonomy of Bryoria section Implexae (Parmeliaceae, Lecanoromycetes) in North America and Europe, based on chemical, morphological and molecular data. Annales Botanici Fennici 51(6): 345-372. Finnish Zoological and Botanical Publishing Board. Það hefur aðeins fundist á einum stað á Íslandi, á Gálgakletti á Álftanesi og þaðan er íslenskt heiti tegundarinnar dregið.Flóra Íslands (án árs). Gálgaskegg - Bryoria implexa. Sótt þann 9. apríl 2019.

Efnafræði
Gálgaskegg inniheldur norstictinsýru.

Þalsvörun gálgaskeggs er K+ veik gul svörun, C-, KC-, P+ gul.

 Tilvísanir 

Flokkur:Litskófarætt